TV7 Piiblikool
Jumala uut loov töö- viimane ärkamine.
Tere tulemast TV7 Piiblikooli.
Piiblist leiame järgmise kirjakoha:
"Vaata, mina teen hoopis uut: see juba tärkab, kas te ei märka?"
Tänaõhtuseks õpetuse teemaks on 2. osa sarjast "Jumala uut loov töö".
Alamteemaks on "Viimane ärkamine".
Õpetajaks on pastor Petri Kauhanen, kes on meil varemgi õpetanud.
Petri alustas aasta alguses tööd Karmeli ühenduse juhatajana ja me
õnnistame ta tööd Issanda nimes.
Enne loengut palvetame koos ja palume õnnistusi.
Issand Jeesus Kristus, oleme siin koos Sinu pühas ja kallis nimes.
Palume, et Su Sõna kirgastaks Sind Päästjana, Issandana ja Kuningana.
Juhata meid eluteel, tee tööd meis, muuda meid ja õnnista meid nii nagu
Sina soovid. Jätame selle aja Isa kiituse, Jeesuse nime ja Püha Vaimu
ligiolusse õnnistuste jaoks. Aamen.
Petri, palun!
Head õed ja vennad, täna õhtul palun teid ühismatkale aeda,
õigemini, siin põhjamaal elades kutsun teid enesega metsa.
Võiksime tunda kerget tuulehoogu näole puhumas seal aias või metsas.
Tulles kogudusena Piibli - Jumala Sõna juurde, siis on me palveks,
et saaksime toidetud Elu Puust- Kristusest ja saaksime täidetud
Tema Vaimuga taas ja taas.
Samuti võime paluda, et Ta - Elu Puu, Elu Juur - Jeesus Kristus Ise,
kes on alustanud meis head tööd, saaks viia töö lõpuni.
Meis peab olema Jumala tundmise nälg ja janu. Igatsus Tema järele.
Tihti hakkame tegutsema sellest Jumala tundmise igatsusest.
Kogen isegi seda aimdust südames, kui kobades otsime Jumalat.
Aga Ta tunneb meid.
Tema Sõnast ja Vaimust oleme sündinud elavaks lootuseks, mis
on nüüd meie kiituse teema.
Kristus pole meid mitte ainult päästnud, vaid Ta on meis ja
koguduse keskel kirkuse lootus: "Kristus teie sees, kirkuse lootus."
Ta tahab End ilmutada ja elada meie kaudu siinsele maailmale, praegusel
ajal ja praegusele põlvkonnale.
Saame tulla ja olla Tema õpilased ja järgijad praeguses ajas.
Piibel alustab ilmutamist aias 1. Moosese raamatus. 1Ms 2:9
"Ja Issand Jumal laskis maast tõusta kõiksugu puid, mis olid armsad
pealtnäha ja millest oli hea süüa, ja elupuu keset aeda, ning hea
ja kurja tundmise puu."
Elupuu on Kristuse eeskuju selles esimeses aias, mille Jumal lõi ja
kuhu Ta asetas inimese olema ja elama, seda harima ja kaitsma.
See aed jätkub ka Piibli Uue Testamendi poolel. Johannese
evang. 15 peatükis on Jeesuse tähendamissõna, kus Ta ütleb:
"Mina olen viinapuu, teie olete oksad. Kes jääb minusse ja mina
temasse, see kannab palju vilja,"
Okstena tõelises viinapuus püsides me võime kristlastena, jüngritena,
Kristuse järgijatena kanda rikkalikult vilja.
Piibli viimastel lehekülgedel, Johannese Ilmutuse raamatus,
Piibli viimases peatükis räägitakse Uuest Jeruusalemmast, uuest taevast
ja maast, mille Jumal loob, kui praegused on hävitatud.
Sealgi on aed.
"Keset linna tänavat ja mõlemal pool jõge on elupuu" - Kristus Ise.
Veel öeldakse: "mis kannab vilja kaksteist korda, andes iga kuu
oma vilja". Ilm 22:2
Meid on kutsutud aeda ja meid on liidetud tõelise viinapuuga külge.
Me saame kõndida Temas, Temaga ja elada Tema kaudu uut elu.
Kõik see põhineb selles, et Jumal on meid ja sind kutsunud.
Sõnakuulelikkusest Tema Sõnale sõltub see, kas Tema päästeplaan
maailma jaoks saab tõeks sinu või meie kõigi või koguduse kaudu.
Jumala rahva kaudu. Piibel ütleb, et igaühel meil on oma ülesanne,
Jumala kutsel on oma eesmärk.
Apostel Paulus kirjutab sellest. Jumal on sind kutsunud.
2. Kr 5:14-15 on toodud kristliku teekonna, õigemini vaimuliku kasvu
või Jumala uut loova töö põhilause.
"Sest Kristuse armastus sunnib meid,
kes me otsustame nõnda: kui üks on surnud kõikide eest, siis on kõik
surnud; ja ta on surnud kõikide eest, et elavad ei elaks enam
enestele, vaid temale, kes on nende eest surnud ja üles äratatud."
Kristuse armastuse pärast lähen ma armastama ja teenima teisi.
Ta on esmalt armastanud mind, Ta on surnud ja üles äratatud mu eest
ja nii saan ma elada uues loomuses, Kristuse elu.
See elu algab Sõnast, Jumala kutsest. Sõnast, mis on meisse külvatud.
Kutsutud järgima ja tegema Kristuse poolt kogudusele antud ülesandeid.
Uurime aeda, mille Jumal on istutanud siia ja meie südametesse.
Piibel räägib algusest peale Sõna külvamisest, kasvust ja
saagi korjamise ajast.
Saagi korjamise all me mõtleme ka viimast suurt lõikust või päästet
või ärkamist, millest Piibel annab viiteid.
Kogu loodus ja inimesed järgivad Jumala loomiskorda, mis on meile
esitatud 1. Moosese raamatu 1. peatükis:
"Alguses lõi Jumal taeva ja maa".
Kui me vaatame järjestust, kuidas Jumal loob nähtava ja
nähtamatu maailma, inimese loomistöö uhkuseks.
Esmalt lõi Ta taimed ja loomad, asetanud taevad paigale.
Esiteks taeva ja maa loomine. Siis valguse loomine. Öö ja päev.
"Saagu valgus!" ja valgus sai. Ja Jumal nägi, et valgus oli hea,"
Esiteks valgus, mis on kõige eeldus siin looduses, ka inimese elus.
Miski ei kasva ilma valguseta. Seda järgivad loomad kõiges
liikide rikkuses, mille Jumal lõi.
Esmalt taimed, siis loomad nagu loeme 1. Moosese raamatust.
Kolmandaks loob Jumal taimede sordid, milles on elu seeme.
Sellest seemnest on ette nähtud vilja kasvamine, mida saab lõigata
selleks ettenähtud ajal.
Seda kutsutakse loomiskorraks.
1Ms 8:22 Jumal vastab peale veeuputust Noale, kui ta oli
ohverdanud Jumalale meelepärase ohvri, et
"Niikaua kui püsib maa, ei lõpe külv ega lõikus...".
See seadus kehtib kuni maa püsib.
See, mida külvatakse, see kasvab ja aja jõudes see lõigatakse.
Seda vilja, mis kasvas seemnest. On see siis hea või halb.
Koguja kirjast võime lugeda:
"Igale asjale on määratud aeg, ja aeg on igal tegevusel taeva all:"
Inimestele, meile on ette nähtud vilja tootmine. See on see külvi
ja aia hoolduse peaasi. See on tõsine küsimus, mida enesele
esitada: "Kas ka mina olen siin viljakandja? Kas ma kannan vilja?"
Teenin, armastan selle armastuse, armu ja väega,
mille Jumal on mulle andnud.
Gl 5. peatükk räägib Vaimu viljadest, neist suurim on armastus.
Piibel räägib algusest lõpuni Jumala Sõna külvamisest, kasvamisest ja
korjamisest inimeste eludes ja looduses.
Samalaadne sõna külvamise ja lõikamise kord on ka Jumala päästeplaanis.
Inimese elus, inimkonna ajaloo juhtumites - Jumala tegude ajaloos.
Uue Testamendi viimane raamat- Ilmutuse raamat räägib mitmes kohas
Kõige Loojast ja loodu vastusest Jumala kõnele ja kutsele.
Piibli algusest kuni lõpuni on küsimus Looja ja loodu vahelisest
kahekõnest ja selle tulemusest.
Piibel viitab pidevalt aegade lõpul toimuvast saagi lõikusest.
Mitte ainult loomiskorra ja tõelisuse kaudu, mis me elusid mõjutab.
Võime esitada enesele 2 ajakohast ja tähtsat küsimust.
Võime mõelda, et oleme kui Jumala palge ees, Sõna juures ja küsime
elu suunda ja ettenähtut - neid tähtsaid asju. Esimeseks:
Kas olen kasvamas selles tegevuses, mille jaoks Issand mind vajab?
Kas olen kasvamas või teisiti öeldes valmistumas? Teine küsimus on
seotud kogudusega: Kas oleme koos Jumalaga ja kogudusena selguses
selles, mis ajas me elame?
Neid küsimusi võime küsida.
Võime näha Kristuse koguduse ehk kiriku ajaloos suuri pöördeid, eriti
külvamise aegadel. Esimene oli Nelipühal koguduse sündimise ajal.
100 esimest aastat peale Kristust olid võimsad koguduse kasvamise,
vaimse puhastuse ja äratuse ajad. 1500ndatel tuleb usupuhastus, taas
suure pöördena koguduse ajaloos, mil Jumala Sõna anti inimestele
esimest korda nende oma keeles lugemiseks ja kuulamiseks.
Suur pööre on 1900-ndate alguses, nelipühi liikumise sünd
ehk Püha Vaimu suur väljavalamine. Seda on nähtud suure pöördena
nagu 1500ndatel usupuhastus.
Suured külviajad. 2 tähtsamat siis tänasest usupuhastuseni.
Kristlikud kogudused ja kirikud on olnud külvitöö tegijad oma
sugupõlve ja aegade keskel.
Tihti on läinud nii, et peale Sõna külvi pole jõutud oodata seemne
kasvu viljani inimeste südames ja eludes.
Kannatamatu lõikuse mentaliteet- saavutuspõhine mõtlemine.
Kui pole saadud tulemusi kohe Sõna külvamise, kuulutuse ja õpetuse
järel, siis on külvamine katkestatud, ei jõutud ära oodata lõikusaega
ehk vilja küpsemist. See, mida külvati, see kasvab tihti aeglaselt
ja vilja korjamist - ärkamise aega oodatakse kannatamatult.
Kui mõtleme kasvamise arengut kiriku ja koguduse ajaloos, võime
rääkida ka valmistumisest ja ühtsuse saavutamise ajast.
Teame, et kristlikud kirikud ja kogudused on jagunenud rahvaste
vahel, lisaks veel palju väikeseid usulahke.
Siiski leidub palju püüdlusi algse kristlaste ühtsuse taastamiseks.
Eriti 1960ndate algusest võib näha seda püüdlust taastada
jagamatut kristlaste ühtsust.
Praegu toimub nn palveliikumine kõigil teistel mandritel,
väljaarvatud Euroopas. Seda kristlaste liikumist kutsutakse
7/24 palveliikumiseks. 7 päeva nädalas, 24 tundi päevas toimub
pidev, katkematu kordamööda toimuv palve.
Selline palveliikumine on tüüpiline meie ajale ja levib kõigil mandritel,
ka Euroopas ja Soomes.
Võimas kristlaste ühendus ja palve.
On lihtne näha, kuidas maailma ja kristlikku kogudust valmistatakse
samm-sammult ees oleva suure üheks- saamise ja lõpu jaoks.
Lõikuseks, pääste ajaks.
Seda ühekssaamist edendab võimas palve. Palve, Jumala Sõna ja ka
meeleparandus loovad ühtsuse.
Enne neid suuri pöördeid kiriku- ajaloos on toimunud võimas palve.
Nii oli ka enne esimest Nelipüha. Apostlid püsisid palves.
Nende sündmuste mõistmisel on meile abiks Jeesuse enda õpetused,
Tema tähendamissõnad.
Vaatame Mt 13 olevaid tähendamissõnu, mis on seotud seemne külvamise,
kasvamise ja lõikusega.
Tähendamissõna raiheinast
Tähendamissõna sinepiivakesest
Tähendamissõna haputaignast
Raiheina tähendamissõna seletus
Tähendamissõnad peidetud aardest ja hinnalisest pärlist
Viimasena tähendamissõna noodast, mis lasti merre.
Nendest võime lugeda Matteuse evangeeliumi 13. peatükist.
Alustame noodast.
Meie lõikuse Issand on valmistamas suurt vaimset noota.
Noot- silmad, võrk moodustub Kristuse Ihu - Kristuse jüngrite
omavahelisest ühtsusest ja koostööst.
Ühtsus saab alguse ühisest palvest, eelnimetatud palveliikumisest.
See ühtsus ei sünni ainult kohalikus koguduses, vaid erinevate koguduste
ja uskkondade vahel eri maades.
Kokkutulemine juhtub Efesose 4 ptk toodud pildi kohaselt:
"kasvaksime kõigiti selle sisse, kes on pea - Kristus."
Toimub suur kokkusobitamine vaimus- Jumala Vaim paneb pastoreid,
prohveteid, evangeliste, õpetajaid üksteisega kohtuma.
Neid, kellel on sarnane ülesanne.
Kogudused harjutavad ühtsust ja räägivad teiste, erinevate
kogudustega. Kristuste ihu kokku- tulemine toimub mitte kristlaste töö
tõttu, vaid Kristuse isiku kaudu. Kristuse kaudu.
Siis see suur noot, mis koosneb silmadest, püsib koos - ei rebene.
Kui Issand räägib lõpuaja ennetest, näiteks Mt evang. 24. peatükis.
Ta räägib 8. salmis naise sünnitusvaludest.
See on üllatav - sünnitusvalud rääkides lõpuaegadest.
Teie, armsad õed, teate, millised on naise sünnitusvalud.
Need algavad äkitselt, esiteks harvemini väikese valuga, hiljem on
tihedamad ja suuremad valud. On ju nii?
Võime arvata Kristuse ihu vaimsete sünnitusvalude alguseks
usupuhastuse aega 1500ndad, mil toimus suur pööre Jumala Sõna poole.
Möödus üle 200 aasta, enne kui teine valuhoog järgnes esimesele.
Siis 100 aastat. Praegu tundub, et valuhood käivad 10 aasta järel.
Tuhude vahe on lühenenud.
Usupuhastusest alates on erinevad Kristuse ihu ülesehitamise ülesanded
ette määratud. Sellest räägib Ef. 4. peatükk.
Esiteks pastorid, siis evangelistid, õpetajad, prohvetid ja viimasena
tulevad apostlik autoriteet. Jumala Sõna autoriteet naaseb viimasena.
Nii valmistatakse pühasid ette teenimistööks.
Meile on ajakohane Jumala Sõna autoriteet, Sõna ja selle väärtus,
mille üle vaieldakse palju.
Meil on vaimne autoriteet vaid sinnamaani, kus Kuningas valitseb.
Tihti on koguduse võimetuse põhjus selles, et oleme autoriteedi saanud
inimestelt, aga mitte Kuningalt, meie Issandalt eneselt.
Seepärast oleme nõrgad.
Tihti öeldakse, et koguduse nõrkuse põhjuseks on just see inimlikkus.
Manipuleerimine, mõjutamiskatsed, valelikkus, tagarääkimine on
igapäevastes uudistes.
Näib, et me hingevaenlane suunab oma rünnaku eriti Jumala
loomistöö ja Jumala Sõna pihta.
Aga kui kogudus hakkab kummardama ja teenima rohkem Issandat -
Templi Isandat ennast, mitte templit, ehitust - kogudust.
Sellele järgneb ühtsus. Kui teenime ja järgime Issandat ennast.
Ühte ja sama Issandat.
Piibel räägib ka kohtumõistmise ajast, mis eelneb lõikusele.
See algab Jumala kojast.
Raiheina tähendamissõnas ütleb Issand (Mt 13:41): "...inglid ja need
korjavad tema Kuningriigist kõik pahanduse- ja ülekohtutegijad".
Inglite, mitte meie, inimeste, töö.
See juhtub enne suurt lõikust, enne suurt ärkamisaega.
Siin pole küsimus karistuses, vaid kogudust puhastatakse lõpuaja
tööde jaoks - puhastamise aeg.
Tema puhastab meid.
Kogudus peab seisma kindlal põhjal maailma suurima pimeduse ajal.
Sellest räägitakse näiteks Jesaja 60.
See tähendab ka seda, et inimeste uhkus ja kõva süda, külmus, enese-
piisavus eemaldatakse ja murtakse.
Ja me alandume. Meid alandatakse.
Ainus pääsetee on Jeesuses Kristuses olemine ja Temas püsimine.
Ilmutuse raamatu 7 kogudusest Laodikeia on lõpuaja kogudus.
Kuigi see kogudus sai leiguse pärast riielda, siiski sai see kõigi aegade
suurimad tõotused. Kui ta parandab meelt. Suurimad tõotused kõige
väiksemale kogudusele.
Võime kinni haarata suurtest Jumala Sõna tõotustest.
Me vaimne välimus ja autoriteet peavad põhinema me Issanda
ilmutusel ja Tema hääle kuulamisel.
Me vaatama Issandat ja kuulame Issanda häält.
Lõpuks räägin veel sellest, kuidas valmistuda.
Ehita oma elu ja usk meile antud aluse - Jeesuse peale.
Eemalda takistused ja müürid, mis eraldavad sind Issandast.
Käi ja viibi Issanda rahus.
Valmistu vaimselt ja füüsiliselt.
Pea meeles, et elad usust, mitte hirmust.
Looda sellele, et Jumala Sõna ilmutus avaneb sulle, mis puudutab
ka seda suurt lõikusaega, ees olevat ärkamisaega.
Ta on lubanud hoolt kanda meie eest kuni ajani, mil Ta tuleb.
Aamen.
Petri Kauhanen rääkis lõpuaja ärkamisest ja kristlaste ühtsusest
ja muudest huvitavatest teemadest. Meil on taas palju materjali,
millest siin TV7 kohvikus rääkida. Minu vestluskaaslasteks on
Marja-Leena Nyman ja Tuulikki Törmälä. Tere tulemast!
Mis jäi kõige rohkem meelde Petri Kauhaneni loengust, Tuuli?
Jumalal on päästeplaan. Jumal teeb plaane, pikaajalisi plaane.
Meil kõigil on oma ülesanded.
See oli tähtis, ta rõhutas seda.
Meil on töö ja kui me leiame selle, siis peame selle ellu viima.
Ei peida küünalt, vaid käime kooskõlas oma ülesandega.
Viime täide meile antud töö.
Marja-Leena, mis sulle jäi meelde?
Kohe algusest jäi meelde, et kui meid on liidetud elupuu külge ja
kui püsime seal, siis pole häda midagi.
Kui püsime Kristuses, siis kõik laabub ja vili tuleb. Petri rääkis
palju aiast ja viljast, seda on Piibli tähendamissõnadeski.
Kas see on tuttav pilt?
Jah. See on tuttav pilt.
See on mulle avanenud alles nüüd.
Alguses ma ei saanud aru, mis on puu ja oksad. Aastate jooksul on see
avanenud. Püsime Kristuses.
Ühes laulus öeldakse: "Hoidke Minust kinni, kuni Mu nägu näete".
See on pilt, et me ripume Ta küljes küünte ja hammastega.
Selles on lootus.
Petri esitas 2 küsimust, millele igaüks kord vastab. Üks oli:
Kas me oleme oma ülesandes, oma paigas, mille Jumal on meile määranud?
Vastuseks: "Kui ei, siis püüan. Kui jah, siis ole ustav." Teine küsimus:
Kas kogudus/kirik on üle maailma kirikute piiride? Kas ta mõistab,
mis ajas me elame ja millises maailmas tegutseme.
Kumb neist on väljakutsuvam?
Mulle esimene. Loodan ja palun, et leian selle koha, kus Issand saab
mind kasutada. Mul on silmad- kõrvad lahti, et võtta vastu
sõnum, mida Issand tahab anda.
Kas sul on olnud selline mõte, et Issand kasutab sind seal, kus oled?
Mõnikord on nii tundunud. - Kuidas see tundub?
Väga hästi. - Vilja kandmine on hea.
Petri rääkis, et vilja kandmise võrdlus kulgeb läbi Piibli-
paradiisist kuni Ilmutuse raamatusse. Uus Jeruusalemm, uued taevad ja maa.
Lisaks veel puu. Puud, mis kannavad vilja. On see mõistetav tänapäeval
inimesele linnas, kus pole saagi korjamist?
Mis võiks olla abiks sõnumi avamisel?
Kas viinapuu tähendamissõna?
Et on tähtsaim kinni hoida Jeesusest.
Ei tea, kas oskan vastata, aga...
Vaatan seda, kuidas ma ise püüan tegutseda. Sobilikes ja sobimatutes
paikades räägin seda, et Jeesus on ainus tee Jumala juurde.
See on minu ülesanne. Rääkida, et pole muid teid kui vaid üks.
Mõned mõistavad seda, mõned mitte. Kogen väga tähtsana seda, et
räägin julgesti asju nii nagu need on.
Seda tuleb alati meeles pidada, olgu olud head või halvad.
Teine suur teema Petri loengus oli kristlaste ühtsus.
Ta rääkis sellest, kuidas Jumal valmistab kogudust, ühendab
üha enam kristlasi - Jeesuse jüngreid erinevatest kogudustest.
Kuidas saatan on seda ühtsust rikkunud?
Oled sellele mõelnud? Ja kuidas seda parandada?
Raske öelda, aga olen sellest palju mõelnud.
Tahan, et see ühtsus üle koguduste piiride oleks, aga
tundub, et oleme kitsarinnalised.
Kui kohtan teise uskkonna liiget, siis tundub mulle, et minu kogudus
on see ainuõige, paras ja selles teises on viga.
Aga tegelikult on ka minu uskkonnas vigu, kõigis on.
Tuleb vaadata seda, mida Kristus on öelnud ja kuidas Ta on käskinud
tegutseda ja palju palvetada ühtsuse pärast.
Armastada ja anda andeks. - Aamen.
Tere tulemast, Tapani. Meil on huvitav vestlus Petri loengu põhjal
vilja kandmisest ja nüüd ühtsusest.
Mulle jäi meelde mõte: "Ühtsus toimib Kristuse kaudu,
mitte loodud teoloogia abil".
Kas see nii läheb?
Jah. Usutunnistuses me ütleme, et usume Püha Vaimu, üht püha
kristlikku kogudust, pühade osadust.
Seda loob Püha Vaim, mitte õpetus. See on armastussuhe, osadus
Pühas Vaimus, Jeesuses Kristuses.
Nii et ärgem üritagem ühendada organisatsioone, traditsioone,
vaid leidkem ühtsuse Jeesuses Kristuses, kes on üks ja ainus
Päästja kogu inimkonnale.
Sellele ütleme: Aamen.
Tapani, kuidas sa võtaksid kokku tänase õpetuse?
Mõte ühtsusest tuletas mulle meelde Jumala Sõnast meile juba enne seatud
tegudest. Lõpuaja ärkamine, mis oli ka õpetuse teema, on Jumala
poolt varem ettevalmistatud ärkamine
ja meie osa selles on see: kui Jumal küsib: "Keda ma lähetan?",
siis vastame Talle: "Siin ma olen, kasuta mind". Sellest piisab.
Tänan, Marja-Leena ja Tuulikki huvitava vestluse eest, mis
kindlasti jätkub siin stuudios.
Tapani, mida õpetatakse Piiblikoolis järgmisel korral?
Me jätkame õpetussarja "Prohvetlikud ajamärgid".
Järgmise loengu teemaks on "Valvur - mis aeg on öös?".
Seda teemat õpetab meile juba varemgi Piiblikoolis õpetanud
pastor Pekka Sartola.
Oleme rõõmsad, et saime koos vaadata Jumala Sõna.
Õnnistagu meie Issand ja Päästja Sõna kaudu su praegust ja
ennekõike igavest elu.
Kui soovid osaleda vestluses, anda tagasisidet või uurida loengute
materjale, siis külasta veebilehte aadressil, mille leiad ekraanilt.
Soovin su ellu rõõmu, õnnistusi, kõiki, mida vajad.
Loodetavasti kohtume järgmisel korral.
Tõlge: Merle Sibola.